ՀԱՇՎԵՏՎՈՒԹՅՈՒՆ
ԱՆ ՔՐԵԱԿԱՆ ՕՐԵՆՍԴՐՈՒԹՅԱՆ, ՔՐԵԱԿԱՏԱՐՈՂԱԿԱՆ ԵՎ ՊՐՈԲԱՑԻԱՅԻ ՈԼՈՐՏԻ ՔԱՂԱՔԱԿԱՆՈՒԹՅԱՆ ՄՇԱԿՄԱՆ ՎԱՐՉՈՒԹՅԱՆ ՓՈՐՁԱԳԵՏ ԼՅՈՒԴՎԻՆԱ ՄԻՆԱՍՅԱՆԻ ԿՈՂՄԻՑ 2026 ԹՎԱԿԱՆԻ ՀՈՒՆՎԱՐԻ 5-ԻՑ ՄԻՆՉԵՎ ՀՈՒԼԻՍԻ 5-Ը ԸՆԿԱԾ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԱՇԽԱՏԱՆՔԻ ՎԵՐԱԲԵՐՅԱԼ
Ես՝ Լյուդվինա Մինասյանս, աշխատելով որպես Արդարադատության նախարարության քրեական օրենսդրության, քրեակատարողական պրոբացիայի ոլորտի քաղաքականության մշակման վարչության (այսուհետ՝ Վարչություն) փորձագետ, 2026 թվականի հունվարի 5-ից հուլիսի 5-ը ընկած ժամանակահատվածում կատարել եմ հետևյալ աշխատանքները.
1. Մասնակցել եմ ստորև ներկայացվող նախագծերի մշակման աշխատանքներին, որի շրջանակներում մասնակցել եմ մի շարք աշխատանքային քննարկումների, դրանց շրջանառման աշխատանքներին և շահագրգիռ մարմինների կողմից ներկայացված կարծիքների ամփոփմանը.
1) «Քրեակատարողական ծառայության մասին» օրենքում փոփոխություններ և լրացումներ կատարելու մասին» օրենքի նախագիծ,
[bookmark: _Hlk184136405]2) «Հայաստանի Հանրապետության փոխվարչապետի 2020 թվականի հուլիսի 6-ի N 461-Ն որոշման մեջ փոփոխություններ կատարելու մասին» Հայաստանի Հանրապետության փոխվարչապետի որոշման նախագիծ,
3) «Քրեակատարողական ծառայություն դիմած և այդ ծառայությունում պաշտոնի անցնելու համար Հայաստանի Հանրապետության օրենսդրությամբ սահմանված պահանջները բավարարող, սակայն աշխատանքային փորձ չունեցող քաղաքացիների (ունկնդիրների) ուսումնական դասընթաց անցնելու 2026 թվականի ծրագիրը հաստատելու, ինչպես նաև ունկնդիրների խմբի կազմը, պրակտիկայի վայրերի և դրանց ղեկավարների ցանկը հաստատելու մասին» Արդարադատության նախարարի թվով տասնմեկ հրամանների նախագծեր,
4) «Արդարադատության նախարարի Պրոբացիայի ծառայողների 2026 թվականի վերապատրաստման ծրագիրը հաստատելու մասին» հրամանի նախագիծ,
5) «Քրեակատարողական ծառայության մասին» օրենքում լրացումներ կատարելու մասին» օրենքի նախագիծը։
2. Կազմել եմ ներման խնդրագիր ներկայացրած դատապարտյալների թվով 11 անձնական գործեր։
3. Կատարել եմ Ներման հարցերի քննարկման խորհրդակցական հանձնաժողովի նիստի կազմակերպման և անցկացման հետ կապված աշխատանքներ։  2026 թվականի ընթացքում տեղի է ունեցել թվով 2 նիստ։
4. Ներկայացրել եմ կարծիքներ Վարչություն ներկայացված մի շարք օրենսդրական և ենթաօրենսդրական ակտերի վերաբերյալ։
5. Ուսումնասիրել եմ քրեական և քրեակատարողական օրենսդրությանն առնչվող տարբեր իրավական հարցերի և հիմնախնդիրների կապակցությամբ միջազգային փորձ և դատական պրակտիկա և ըստ այդմ ներկայացրել եմ ամփոփ տեղեկանքներ և վերլուծություններ:
6. Կազմել եմ Մարդու իրավունքների պաշտպանից, ԱՆ քրեակատարողական հիմնարկներում և մարմիններում հասարակական վերահսկողություն իրականացնող հասարակական դիտորդների խմբից, պետական մարմիններից, հասարակական կազմակերպություններից, քաղաքացիներից, դատապարտյալներից և կալանավորված անձանցից ստացված ընթացիկ դիմումների, գրությունների, հարցումների, հաշվետվությունների վերաբերյալ պատասխանների նախագծեր: 

